**Bill Johnson & Surprise Sithole – A Természetfölötti Természetes**

**BILL JOHNSON**

**SID:** Hello. Sid Roth vagyok, a természetfölötti kutatója. Vendégem, Bill Johnson. Ő a Bétel Gyülekezet vezető-pásztora Kaliforniában, Reddingben. De nem ezért hívtam meg vendégként ide, hanem azért, mert amikor prédikál, több csodát tapasztal, mint szinte bárki más, akit ismerek. Bill, nagyon szokatlan családi háttérből jöttél és el kell, hogy mondjam, én, zsidó létemre aki az elsőszülött voltam a családomban, és én voltam az első, aki Messiásban hívővé váltam. Én csodálom azt az Úrtól kapott örökséget, melyben neked részed volt. Apai részedről öt generáción keresztül pásztorok voltak az őseid, anyai ágon meg négy?

***BILL:*** *Igen. Apai részen öt, anyain négy.*

**SID**: Nem tudom te mennyire gondoltad ezt magától értetődőnek, vagy természetesnek, de hadd mondjam el, egy ilyen örökség óriási kincs! Nagy valószínűséggel neked nem kellett átmenned sok olyan szennyen, mint például nekem.

***BILL****: Igen, valóban csodálatos. És mind a három gyermekem is az Úr szolgálatában áll, tehát ők már 6. generációsak és mindhárman pásztori szolgálatban állnak.*

**SID**: Nagyszüleid meséltek neked történeteket az egykor élt hithősökről, mint pl. Smith Wigglesworth, hiszen saját szemeikkel látták őt!

***BILL****: Igen, úgy nőttem föl, hogy rengetegen beszéltek mindenféléket Smith Wigglesworth-ről. A nagyszüleim elmondták, hogy tudod, még amikor élt Wigglesworth sokan NEM szerették őt. Mostmár szeretik őt, mert már nem él.*

**SID**: Ez elég szomorú, hogy így van.

***BILL****: Gyermekként hallottam sokat Aimee Semple McPherson-ről, a bácsikám volt az ő szólóénekese, szóval sokmindent tudtunk arról is, hogy mik folytak a háttérben, milyen támadásaik is voltak a ’70-es évek elején.*

**SID**: Milyen volt szeretni ezeket az embereket, elhinni, hogy minden igaz, ami történik velük, majd elmenni gyülekezetbe úgy, hogy ott meg nincs más, csak a fárasztó vallásosság...

***BILL****: Hát, jól megjártuk.*

**SID**: Örülök, hogy ezt te mondtad.

***BILL****: Tudod, időbe telt az egészet megemészteni, de az erőtlenség teljesen hiábavaló és szükségtelen.*

**SID**: Csak kiváncsiságból hadd kérdezzem, még ezzel a nagyszerű örökséggel is magad mögött, megfordult benned, hogy bedobod a törölközőt, vagy azt mondtad magadban: „hát ennyim van, ezzel kell boldogulnom?”

***BILL****: Tudod, én kissé lassú voltam ennek felfogásában. Belül azt gondoltam, ezeknek a nagy embereknek ez azért lehetséges, mert ők különlegesek. Tudod, annyira könnyű abba a hibába esni, hogy felnézünk a Kathrin Kuhlman, Benny Hinn és az efféle szolgálókra úgy, hogy az életükön lévő ajándékokra tekintünk és nem vesszük észre, hogy ők Isten ajándékai az egyháznak, hogy mindnyájunkat arra képezzenek, hogy mi mindnyájan képessé váljunk azoknak a dolgoknak a megtételére. John Wimber mondta mindig: „mindenkinek jutott szereposztás!”*

**SID**: Tudod, az a mi problémánk, hogy szupersztárokat emeltünk magunk közé és nem vettük azt észre, hogy egyetlen szupersztár létezik, Jézus. Nekem nagyon tetszik a könyved, melyben arról beszélsz, hogy a Menny inváziót akar intézni a Földre, tehát el akarja árasztani azt. És MINDAZ, ami a Mennyben történik, meg tudjuk mi is tenni ITT a Földön!

***BILL****: Igen. Abszolút.*

**SID:** De miért? Úgy értem nagy ugrást kellett tenned onnan, hogy ők a szupersztárok addig, amig azt gondoltad: „én is meg tudom ezeket tenni!” Azonban volt az életednek egy olyan pontja, mely számomra lenyűgöző, és hiszem, hogy ez egy fordulópontja is volt az életednek. Egyik este egy természetfölötti meglátogatásban volt részed. Volt elvárás benned, hogy ilyen történhet, vagy teljesen váratlanul ért a dolog?

***BILL****: Óriási áttöréseket tapasztaltunk meg már az ezt megelőző hónapokban és én szó szerint éjjel és nappal kiáltottam ezért Istenhez. Éjjelente is fölkeltem és kiáltottam: „Istenem, bármibe is kerüljön, nekem több kell ennél, ami van!”*

**SID**: Mennyire fontos ilyen kétségbeesett módon éhezni, vágyakozni valamire? Hallottátok amit mondott? Még éjjelente is fölébredt és állandóan azt mondta: „Istenem, szükségem van többre! Tudom, hogy lehetséges, sőt BÁRMI ÁRON...?” Hát, ez egy kockázatos ima!

***BILL****: Igen. Ezt teljesen komolyan is gondoltam, nem csak úgy meggondolatlanul mondtam ki ezeket a szavakat. Szóval, ezt imádkoztam folyamatosan. Majd egyik éjjel belépett a szobámba úgy, ahogy soha azelőtt nem tapasztaltam és nem is gondoltam, hogy valaha is megtörténhet. Elvesztettem minden kontrollt testem fölött, ha azt mondanám remegtem, ez még egy nagyon alacsonyfokú kifejezése is lenne annak ami történt, sokkal inkább olyan volt, mintha több ezer volt elektromos áramütés ért volna.*

**SID**: Valaha is történt veled azelőtt ilyen?

***BILL****: Nem, soha ilyen mértékben nem.*

**SID**: Féltél? Megijedtél?

***BILL****: Nem, mivel tudtam, hogy ez Ő, mégsem volt kellemes az érzés. Dicsőségteljes volt, de nem kellemes. Legalábbis fizikailag nem egy „érezd jól magad” típusú dolog volt és pontosan hajnali 3-kor történt. Az érdekes az volt, hogy egyik barátomnak az előző este épp azt prófétáltam, hogy Isten meg fogja őt érinteni akár hajnali 3-kor is. Bármikor lehetett volna, mégis hajnali 3-at említettem. Szóval, ahogy ez velem történt...*

**SID**: Hadd tisztázzam ezt akkor. Bill tulajdonképpen valaki másnak prófétált, de igazából ez neki szólt, vagy talán mindkettőtöknek.

***BILL****: Igen. Pontosan hajnali 3-kor úgy ütött meg ez a dolog, mintha egy vonat ütött volna el, és ahogy elfordítottam a fejem és megláttam, hogy 3 óra van, hangosan azt mondtam: „Rászedtél engem” mivel ezt a barátomnak prófétáltam. És itt voltam benne ebben a mennyei átélésben. Egyszerűen nem volt kontrollom fölötte, semmivel sem tudtam volna megállítani azt, amit Isten tett. Lehetetlen volt.*

**SID**: Szeretted volna megállítani?

***BILL****: Próbálkoztam, de nem azért, hogy leállítsam, hanem mert bizonyossá akartam válni, hogy ez túlszárnyal mindenen, ami én vagyok.*

**SID**: Az ágyban feküdtél ekkor?

***BILL****: Ó igen.*

**SID**: És a feleséged, aki melletted feküdt?

***BILL****: Isten úgy kiütötte, hogy semmitől nem ébredt föl. Még ha cunami lett volna, sem ébredt volna föl.*

**SID**: Magyarázd el, mégis mi történt veled, mi történt a testedben?

***BILL****: Olyan volt, mintha a testem minden porcikája remegne és semmit nem tudok tenni vele. A magas feszültségű elektromos sokkhoz tudom hasonlítani leginkább, mert óriási erő volt benne. Soha azelőtt semmi ilyesmit nem tudtam volna elképzelni sem.*

**SID**: Tulajdonképpen mit tett ekkor veled az Úr?

***BILL****: Pontosan el tudom neked mondani, mivel az életemben megtörtént események jelenetek formájában jöttek elém, és ahogy ott feküdtem, arra emlékeztetett: „Többet kértél Tőlem, bármi áron, tehát függetlenül attól, milyen árat kell érte fizetned.” Attól féltem csupán ahogy ott feküdtem, hogy lehet soha többé nem lesz önkontrollom, lehet soha többé nem leszek újra normális.*

**SID**: Várj egy pillanatot. A Biblia is mondja, ha valaki épít, előtte felszámítja a költségeket. Kissé talán megbántad, hogy azt mondtad: „bármi áron...?”

***BILL****: Nem. Azonban éreztem, hogy Isten valamit ki akar hozni ebből. Egy kép jött elém, ahogy tanítani próbálok a Bibliából, de nem tudtam kontrollálni magam és átéreztem milyen szégyent okoz ez majd nekem, családomnak, gyülekezetemnek. Láttam magam az utcán sétálni úgy, hogy nincs semmi önuralmam, és kicsúfolnak, kigúnyolnak ezért. Isten tehát kérdezte: „Biztos vagy benne, hogy bármi áron akarsz Engem? Mert ha igen, lehet elveszíted a hírneved, a jó híred.” Ekkor leborultam lábai elé és azt mondtam: „Ha annak helyébe megkaphatlak Téged, akkor elfogadom!”*

**SID**: És mi a helyzet veled, aki nézel most? Kész vagy ilyen bátor imát imádkozni? „Akarlak Téged Uram, bármi áron?” Hadd kérdezzem azt, ezt csupán látomás volt?

***BILL****: Nem látomás volt, egy erőteljes és valóságos találkozás Istennel. Nem egy szokványos módon történt, mivel azt vártam, hogy látom és hallom majd Őt, azonban nem így történt. Csupán a szívem csendességében tudtam, hogy Ő arra vágyik, hogy Ő legyen a szívem legfőbb vágya, méltósága és tisztessége. Azt akarta tudni, hogy kész vagyok –e mindent feladni azért, hogy többet kapjak Belőle.*

**SID**: Miért volt szükség föladnod mindent azért, hogy többet kapj Belőle?

***BILL****: Fogalmam sincs, azonban szolgálataink során sok butaságot csinálunk az Ő nevében, melyekhez Neki semmi köze sincs, csak magunkat fényezzük, hogy jobb színben tűnjünk föl, nehogy megszégyenüljünk, vagy azért, hogy ezek távoltartsanak a kockázatoktól.*

**SID**: Azt mondtad láttad magad prédikálni, miközben ide-oda dőlöngélsz?

***BILL****: Igen, úgy, hogy képtelen vagyok kontrollálni magam, fölfedezve, hogy ez megtörténhet amiatt, amit kértem!*

**SID**: Ha ilyen történne veled, szerinted elveszítenéd a gyülekezeted tiszteletét?

***BILL****: Késszé kellett válnom elveszíteni ezt is ahhoz, hogy többet kaphassak!*

**SID**: Tehát, mi volt a döntésed?

***BILL****: Igent mondtam! Azt mondtam: „Ha cserében Téged kaplak meg, elfogadom. Azt tehetsz velem, amit csak akarsz!”*

**SID**: És örülsz, hogy ezt mondtad, vagy megbántad?

***BILL****: Ó te jó ég, életem legokosabb döntése volt! Abszolút. Ez nem is kérdés.*

**SID**: Oké. Szeretném, ha elmondanál néhány csodát, melyet saját szemeddel láttál megtörténni. Mesélj valakiről, aki rákos volt és meggyógyult.

***BILL****: Ennek az évnek a kezdetén egy ember Kanadából jött közénk repülővel, az orvosok azt mondták már csak napjai vannak hátra. Olyan fájdalmai voltak, hogy morfiumot szedett, mankóval járt, mivel már járni is alig bírt. Ahogy eljött, egész gyülekezettel imádkoztunk érte és ezt ritkán tesszük, mivel vannak csoportok, akik imádkozni szoktak emberekért. Azonban úgy éreztem, hívjuk őt előre és mindannyian imádkozzunk érte együttesen. És mivel ekkor több napos konferenciánk volt, másnap visszajött és hatalmas sorban álltak az emberek imát várva és ő is beállt a sorba. Egy hölgy látta, hogy hallókészüléke van, így megkérdezte: „hé, imádkozhatnék a füledért?” Majd imádkozott és megnyílt a füle! Azért állt a sorban, hogy elmondja: már nem szedi a morfiumot és a mankóra sincs szüksége, mert tud járni anélkül is. Föl-le járkált a lépcsőkön minden nehézség nélkül! Ahogy visszament Kanadába és az orvosok felülvizsgálták, nyomát sem találták a ráknak, a süketsége is eltűnt és azt nem is tudtuk, hogy ízületi gyulladása is volt, ez is meggyógyult menet közben.*

**SID**: Megkapta a teljes csomagot. Valami orvosi visszajelzést kaptatok? Mivel mielőtt elment hozzátok, már halálra ítélt volt...

***BILL****: Orvosi igazolást kapott arról, hogy tökéletesen egészséges. Majd Kanadában tartottam egy vezetői alkalmat és a gyülekezetének pásztora mesélte, hogy olyan bátorság jött az egész családjába, pedig nagyon kis csendes, visszahúzódó emberek voltak azelőtt, most meg a felesége is, a gyerekek is bátran hirdetik az Igét, ez nagyban építette a hitüket.*

**SID**: Te hogy látod a rákos daganatot? Úgy, hogy az emberi test megbetegszik, vagy úgy, mint egy démonikus dolgot?

***BILL****: Abszolút démonikus. Nem bírod végignézni, hogy valaki ettől úgy szenvedjen, mint betegségtől. Ez több annál.*

**SID**: Egyik rólad ismert dolog, hogy óriási könyörület van benned az emberek iránt. Sőt, amikor könyörületességre indul a szíved valaki iránt, ez jelzés számodra, hogy Isten azt akarja, hogy imádkozz azért az emberért.

***BILL****: Igen, Pál azt mondta a Korinthusi levélben, hogy az irántatok érzett szeretet szorongatja a szívem. Ez egy érdekes kifejezés. Szóval megtanultuk, hogy ha Isten szeretete és könyörületessége indít bennünket valaki felé, ez nem más, mint a Szent Szellem jelzése felénk, hogy meg akarja érinteni azt az illetőt. Tehát figyelünk arra, hogy merre kezd el húzni a szívünk egy helyzetben. Nem mindig tudjuk teljesen, hogy mit akar elvégezni ilyenkor az Úr, de megéri követnünk ezeket.*

**SID**: Oké. Elmondtad nekem, hogy nemrégiben rohamosan megnőtt az olyan gyógyulások száma, amikor valaki valamilyen balesetet szenvedett. Mondd ezt el nekünk.

***BILL****: Igen. Néhány évvel ezelőtt Isten adott ebbe egy betekintést, így hát elkezdtünk kísérletezni ezzel. Azt kezdtük fölfedezni, hogy az olyan emberek, akiknek volt valamilyen balesetük, meg kellett tanulniuk együtt élni a fájdalommal. Pl. olyanok, akiknek már 30 éve volt valamilyen balesetük és még ma is szenvednek emiatt, meg kellett tanulniuk együtt élni a fájdalommal.*

**SID**: Én is ismerek sokakat, akiknek mondjuk ízületi gyulladásuk van és megtanultak azzal a fájdalommal együtt élni.

***BILL****: Pontosan. Azonban ilyenkor nem szándékosan, de megnyitották magukat a betegség és gyengeség szelleme előtt, ami miatt a baleset hatása miatt a szervezet öngyógyító képessége teljesen lelassul, tehát sokkal lassabban gyógyul, mint kellene. Úgy éreztük ez egy kulcs, melyet meg kell említenünk az alkalmunk elején. Szóval felkértük azokat, akiknek autóbalesete, sport vagy bármilyen balesete is volt valaha, hogy álljon föl. És együttesen imádkoztunk értük anélkül, hogy bárki a kezét tette volna rájuk. Ellene mentünk a betegség és gyengeség szellemének. Eredményeként százak és százak voltak, akik 10-20-30 éve szenvedtek már, a leghosszabb 70 év volt.*

**SID**: Valaki már 70 éve szenvedett fájdalomtól? És meggyógyult?

***BILL****: 70 éve szenvedett és meggyógyult, ahogy megszabadult ettől a szellemtől. Csontok álltak helyre azonnal.*

**SID**: Várj egy pillanatot. Ezek szerint annak az embernek nem is kellett volna 70 évig szenvednie! Ha 70 év után egyetlen pillanat alatt megszabadult, akkor 7 perc után is megszabadulhatott volna...

***BILL****: Pontosan! Épp ezen dolgozunk, hogy megváltoztassuk a gondolkodásunkat. Hogy fölfedezzük azt, hogy amit Isten elérhetővé tett számunkra és csupán csak ki kell érte nyúlnunk, mert ott van előttünk, akkor muszáj, hogy törekedjünk ennek megszerzésére. Meg kell, hogy újítsuk az elménket, hogy meglássuk, az Úr már mindent elérhetővé tett számunkra!*

**SID**: Bill, bárki rendelkezhet azzal az erővel, amivel te?

***BILL****: Abszolút! Ez minden egyes hívőnek adatott!*

**SID**: Az egyik ami lenyűgöz veled kapcsolatban, hogy létrehoztál iskolákat, szemináriumokat tartasz, és szinte azonnal aktiválódnak az emberek. A sokból választanál egy embert akiről mesélnél?

***BILL****: Az iskolánkban a természetfölöttire képezzük az embereket! Rendezünk konferenciákat, ifi konferenciákat is. Az ifjúságot kiképezzük, majd kiküldjük az utcákra őket, az iskolánk egyik tanárával. Egy ilyen alkalommal egy nashville-i fiatal hölgy, 3 ifjúkorút vitt magával egy üzletbe, megtanította őket, hogy találjanak olyan bevásárló embereket, akiknek szükségük lehet csodára. Ha például valaki mankóval, vagy járókerettel jár, stb. kérdezd meg tőlük, hogy imádkozhatsz –e értük. Szóval, volt ott egy 9 éves kislány, aki mankóval járt és megkérdezték az édesanyát, hogy imádkozhatnak –e a lányáért, aki azt mondta: „persze!” A kislány azonnal meggyógyult. Az édesanyát annyira megindította, hogy kérdezte: „imádkoznátok a férjemért is?” Rámutatott a mellette álló férfire, és azt mondta: „A lányom még soha nem hallotta apukáját beszélni hozzá.” Kiderült, hogy süket-néma volt.*

**SID**: Dehát ezek fiatalok és diákok. Ezek pedig nehéz-súlyú dolgok!

***BILL****: Isten hagyja, hogy emberek a tetőn át törjenek be. Szóval, elkezdtek imádkozni érte, majd elkezdett megnyílni a füle, a fiatal hölgy az iskolánkból rámutatott és azt mondta: „Beszélni fogsz!” Ahogy elkezdtek érte imádkozni, Isten felszabadította a nyelvét, tehát hallott és beszélt! Elképzelheted micsoda öröm volt a családnak a családi bevásárlásból aznap így haza menni!*

**SID**: Ez annyira jó! Mondj el még egyet!

***BILL****: Rengeteg csoda történik, nyílvános helyeken. Emberek süketségből meggyógyulnak.*

**SID**: Ha úgy vesszük, vannak nagy konferenciák, mint pl. a Benny Hinn összejövetelek, stb. Azt találod, hogy odakint történik legalább annyi csoda, mint az ilyeneken odabent?

***BILL****: Mivel mostmár olyan nagy létszámú a gyülekezetünk és mindnyájukat arra bátorítjuk, hogy engedelmeskedjenek Istennek és merjenek kockáztatni, és mivel meg is teszik, mostmár „odakint” sokkal több csodát tapasztalunk, mint odabent a négy fal között! Ez állandóan történik.*

**SID**: Szerintem is így kell ennek lennie, a négy falon kívül!

***BILL****: Pontosan. Ezen vagyunk, hogy ezt olyan természetessé tegyük, hogy a mindennapjaink része legyen bárhol, ahol éppen vagyunk!*

**SID**: Azért is annyira izgalmas számomra, amit most hallok tőled, mivel ha ez a sok hitetlen ember meglátja azokat a csodákat, melyek a saját szemeik láttára történnek, azonnal lehetőség nyílik arra is, hogy elmondják nekik, ki a csoda tevője, vagy okozója. Ehhez nem kell nagy tudomány. Pont így kellene ennek lennie! Ezt helyettesítettük szépen előkészített előadásokkal, az erő megnyílvánulásának bemutatása helyett.

***BILL****: Egyszer egyik fiatalemberünkre annyire leszállt Isten Szelleme egy boltban, hogy elkezdtett imádkozni egy emberért, akinek óriási fájdalma volt a hátában és már háromszor műtötték és azonnal meggyógyult a helyszínen. Kivitte magával ezt az embert a parkolóba, rátette karját a vállára és elkezdtett kiabálni: „Ezt az embert épp most gyógyította meg az Úr Jézus Krisztus!” Két ember odament hozzájuk a parkolóban és befogadta Jézust a szívébe.*

**SID**: A legnagyobb kaland az életben, Istennel járni! Ez számodra van! Nem különleges emberek miatt, hanem különleges Isten miatt!

**SURPRISE SITHOLE**

**SID**: Helló. Sid Roth vagyok. Üdvözöllek világomban, ahol a természetes természetfölötti! El kell, hogy mondjam, annyira vártam már ezt a mai interjút, vendégem neve: Surprise Sithole. Mozambikban születtél?

***SURPRISE****: Igen, ott születtem.*

**SID**: Meg kell azt értenünk Surprise-ról, hogy több generációs varázsló doktorok voltak az ősei, mint akikre emlékezni tudna. Fiatalemberként azonban hallottál egy hangot. Meséld el ezt nekünk.

***SURPRISE****: Igen, fiatalként egy kis agyagházban aludtunk, és hirtelen hangosan hallottam egy hangot: „Surprise, Surprise! Kelj föl és azonnal hagyd el a faludat!” Ez többször is megismétlődött. Mikor fölébredtem, a családom többi tagja aludt. Azt kérdeztem: „Ki beszél hozzám?” Majd újra hallottam: „Hagyd el a faludat, mert ha nem, meghalsz!” Újra ismételte. Tehát fölkeltem és elmentem a barátom házához, Gafarhoz aznap éjjel és elmondtam neki mit hallottam. Azt mondtam neki: „Most azonnal elhagyom a falut.” Gafar azt mondta: „Bárhová mész, megyek veled én is!” Szóval, azonnal elindultunk, nagyon keskeny ösvényeken haladtunk, a dzsungelben. Az erdő sűrűjében, ahol sok szúnyog, bogár, malária szúnyog is előfordul. Ahogy haladtunk a keskeny ösvényen át, eltévedtünk. Két hétig bolyongtunk a dzsungelben. Később Malawi egyik falujában kötöttünk ki, amit Filanovának neveznek. Ahogy a falu irányába közeledtünk, volt ott egy ember, akinek volt egy álma. Őt Lucasnak hívják. Álmában látott egy fát és azt hallotta: „Menj ahhoz a fához, két fiút fogsz ott találni, akik a dzsungelből feléd tartanak majd. Hívd meg őket a házadba!” Ezután az álom után, fölkelt ez az ember és odament a fához és ott várt. Ahogy ott ült, én és a barátom, Gafar közeledtünk. Odajött hozzánk és azt mondta: „titeket vártalak, gyertek velem a házamba!”*

**SID**: Hát, ez elég természetfölötti. Hall egy hangot, elhagyja az otthonát, majd egy ember várja. Ismerte ez az ember Jézust?

***SURPRISE****: Igen. Keresztény volt.*

**SID**: Ő vezetett el téged is Jézus megismerésére?

***SURPRISE****: Igen. A következő nap.*

**SID**: Csak később tudtad meg mi történt mindenkivel a családodban, és hogy veled is mi történt volna, ha nem hagyod ott a faludat. Mi történt?

***SURPRISE****: Épp, hogy átadtuk a szívünket Jézusnak, miután találkoztunk azzal az emberrel, aki házába fogadott és mivel két hétig bolyongtunk a dzsungelben, csak most tudtuk meg attól a halászembertől, aki jött Malawiba halat árulni, és ő mondta el az alábbit. Ebben a faluban, ez és ez a család minden tagja meghalt, méghozzá úgy, hogy a falubéliek krokodil-epét kevertek az ételükbe. A krokodil-epe nagyon mérgező. A kukoricaliszthez keverték, abból készítettek ételt, amit elvittek a családunkhoz.*

**SID**: Szóval az egész családod megmérgezték és ha te is ott lettél volna, téged is megmérgeztek volna.

***SURPRISE****: Az biztos, mert én szeretek enni!*

**SID**: Oké. Tisztázzuk tehát. Egy hang azt mondta: „Menj el!” Több-generációs varázsló-doktor között, valaki beszélt neked Jézusról ezelőtt?

***SURPRISE****: Nem, senki. Még csak fogalmunk sem volt Jézus létezéséről sem.*

**SID**: Te vagy az első generáció a családodban?

***SURPRISE****: Igen. Én vagyok az első Krisztusban hívő.*

**SID**: Oké, azt is elmondtad, hogy épp mielőtt kimondtad volna, hogy elfogadod Jézust, volt egy álmod, vagy látomásod? Mondd el kérlek.

***SURPRISE****: Ez egy nyílt látomás volt. Mialatt Lucas úr elmesélte nekünk a világ teremtését és ahogy erről beszélt, elkezdett beszélni Isten tervéről. Akkor hirtelen olyan volt, mintha már nem is ott lennék, hanem egy másik helyen. Egy sziklafal tetején találtam magam, nem tudtam mi az amit látok, később megtudtam, hogy az a pokol volt. Elkezdtem sírni és remegni, mert láttam a tűzlángokat, de Lucas úr megnyugtatott, hogy nem fogok oda kerülni, mert kaptam egy esélyt ettől való megmenekülésre.*

**SID**: Honnan tudtad, hogy ez a pokol volt?

***SURPRISE****: Ő mondta el nekem. És azt is, mi Isten terve.*

**SID**: És mit láttál meg saját szemeiddel?

***SURPRISE****: Mint ahogy most itt állnék, azonban az egy szikla szélén álltam, és előttem egy nagyon nagyon mély üregből hatalmas tűzlángok és füst tört elő, és valami mintha húzott volna oda befelé. Ekkor kezdtem el remegni és sírni.*

**SID**: Olyan volt, mintha egy láthatatlan kéz taszítana le a szikla széléről, hogy beleess a tűzbe?

***SURPRISE****: Igen, pontosan.*

**SID**: Úgy érezted, mintha az ténylegesen valóság lenne, fizikailag érezted a tüzet?

***SURPRISE****: Olyan látomás volt, melyben mindent tisztán láttam és éreztem is. Teljes félelemben remegtem és sírtam, mert éreztem a lángokat.*

**SID**: Ma már, Surprise – aminek a jelentése „meglepetés”, és tudjátok arról kapta a nevét, mivel nagy meglepetésként érte az embereket, hiszen Afrikában a fekete bőrű embereknek nem szokott kis helyen ősz hajuk megjelenni és ráadásul azzal születni, mint ahogy nála történt. Ő személyesen 8 halottért imádkozott eddig, akik föltámadtak a halálból, munkatársai már több, mint 100 halottért imádkoztak, akik mind feltámadtak. Már ott tartanak, hogy aki csak meghal és mondjuk azonnal feltámad, azt már nem is számolják bele ezekbe, csak akkor, ha már egy ideje halottak voltak. Mennyi időnek kell eltelnie ahhoz, hogy tényleg feltámadásnak nyílvánítsák?

***SURPRISE****: Legalább egy teljes nap. Ha már egy-két napja halott valaki, az tényleg halott, mivel néhány ember szívrohamban elájul és ha meg is hal, lehet magától is életre kelne néhány órán belül.*

**SID**: Volt egy unokatestvéred is, aki Krisztusban hívővé vált. Mi történt aztán vele?

***SURPRISE****: Ő nagyon lelkessé és szinte vaddá vált az Úrért. Mindenütt hírdette az evangéliumot. Vonatokon, a piacon, bárhol.*

**SID**: Még nálad is vadabban?

***SURPRISE****: Igen, talán még nálam is... Ami történt tehát szeptember 25-én, amit a mai napig is a hadseregben „szent napnak” neveznek. Épp a piacon prédikált, és útban hazafelé a muzulmán vallású emberek megölték.*

**SID**: Ahogy te ezt megtudtad, visszvágót adtál az ördögnek azzal, hogy nagy összejöveteleket kezdtél tartani. Sok muzulmán is megtért az alkalmaidon?

***SURPRISE****: Igen, az 3 héttel később volt. Nos, amikor ez történt az unokaöcsémmel, én épp Izráelben voltam. Majd ugyanoda mentem ahol megölték őt, és ott tartottunk összejövetelt. 4000 ember jött el erre az alkalomra. A felük, 2000 ember átadta a szívét az Úrnak.*

**SID**: Sok muzulmán volt közöttük?

***SURPRISE****: Igen.*

**SID**: Sokan vannak muzulmánok, akik most Afrikában megtérnek és megismerik Jézust?

***SURPRISE****: Ó hogyne! Ez ténylegesen jó hír számukra, mivel sokan közülük menekülnének attól, csak sokszor nem tudják hová meneküljenek, mivel elég veszélyes dolgokban vannak benne.*

**SID**: Azon tűnődöm, vajon van sok muzulmán, akik hozzád hasonlóan álmodnak, vagy látomásokat látnak és hallanak egy hangot, hogy higgyjenek Jézusban? Sokakkal történik ilyen mostanában?

***SURPRISE****: Rengeteg ilyen muzulmán van mostanában. Egyik ember nemrégiben épp öngyilkos akart lenni. Muzulmán volt és végezni akart az életével, de mielőtt megtette volna egy fényesen ragyogó ember jelent meg előtte, aki azt kérdezte tőle: „Hová mész?” Erre ő: „Megyek, hogy megöljem magam.” Erre ő: „Ne öld meg magad, menj el, keresd meg ezt és ezt a pásztort, aki majd elmondja, mit kell tenned.” El is ment oda, csak a gyerekek voltak otthon és látta, hogy ez keresztények háza. Majd a pásztor hazaérve, bizonyságot tett neki Jézusról és ő átadta a szívét Neki. Mostmár ő maga is pásztor.*

**SID**: És ilyenek történnek manapság rengeteg muzulmánnal. Én szeretném hallani azt, amikor Surprise életében először imádkozott egy halottért, aki föltámadt. Emlékszel az elsőre?

***SURPRISE****: Pontosan emlékszem. Egy Kommati törzsbeli faluban voltam éppen, ahol egy kisebb ébredési alkalmat rendeztem a közösségi házban. Másnap, a Kommati törzs törzsfőnöke jött hozzám, és azt mondta: „abba kell hagynod ezt az ébredési alkalmat, mert a közösségi ház közelében valaki meghalt.” Azt mondtam: „Törzsfőnök, megengedi, hogy bemenjek ahhoz az emerhez, aki meghalt?” Azt mondta: „Persze, menjünk.” Bevitt a házba, ahol 6 nő a holttest körül ült. A törzsfőnök bemutatott azoknak a hölgyeknek, majd ő elment. Majd megkérdeztem, imádkozhatnék –e a halott mellett. Azt mondták: „Persze, imádkozz.” Szóval elkezdtem imádkozni. Ahogy kinyitottam a szemem, láttam, hogy a hölgyek elaludtak. A halott egy 6 éves kislány volt, a neve: Klánklá. Egy takaróval volt befedve, betekerték egész testét. Ahogy körülnéztem és láttam, hogy minden hölgy alszik, úgy gondoltam: „eljött az én időm.” Körbementem és elkezdtem kicsomagolni a kislányt a lepedőből. Hirtelen a keze a teste mellé esett, de még mindig hideg volt, élettelen. Fogtam az egyik újjam, ismét körbenéztem, még mindig aludt mindenki, még horkoltak is, és akkor az újjam a kislány tenyerébe tettem és imádkoztam. Hirtelen, a kislány megszorította az újjam. Annyira megijedtem, hogy nagyot ugrottam, és kiáltottam, hééé. Ő pedig csak felült, rám nézett és azt mondta: „éhes vagyok.” Körülnéztem, hirtelen találtam ott Coca kólát, amit azelőtt ott ittak, öntöttem a kislánynak, aki ivott. Majd odamentem az édesanyjához, hogy felébresszem. Ahogy felébredt, riadtan fölugrott, majd az összes hat nő kirohant és elkezdett hangosan ordibálni, hogy az egész falu hallja, hogy feltámadt a kislány. A törzsfőnök meghallotta a nagy zajt, rögtön beszaladt a házba, és látta, hogy a kislány élvezettel issza a coca kólát. És most nem a coca kólát reklámozom...*

**SID**: Én értem. Ő a Királyok Királyát reklámozza! Biztos, hogy nagy ledöbbenés volt ez mindenki számára. Meséld most el azt, amikor megálmodtad egy halott feltámadását és ez valóra is vált.

***SURPRISE****: Ez egy olyan férfival történt, akit úgy hívnak, Szinyóni. Egyik éjjel azt álmodtam, hogy több ember elindult valakit eltemetni, de álmomban az volt a benyomásom, hogy az az ember nem halott. Odafutottam hozzájuk álmomban és azt mondtam: látni szeretném ezt az embert akit el akarnak temetni. Azt mondták: „nem, nem” de én kérleltem őket, hogy nyissák ki a koporsót, látni akarom. Kinyitották, majd olyan embert láttam, mint aki mosolyog, mintha nevetne. Azt mondtam: „ez az ember tele van nevetéssel, ő nem halott!” Majd a Jézus nevében imádkoztam az álmomban és a halott föltámadt. Másnap elvoltam a saját dolgaimmal, eszembe sem jutott az álom, majd valaki megszólalt. Ma mennek eltemetni egy embert. Kérdeztem: „hol van az a hely, ahol temetni akarnak?” Azt mondták a hegy mellett, az új farmon. Azt mondtam: „Ó, menjünk oda.” Egyenesen bementünk a házba. Azt láttuk, hogy vették annak az embernek a házából az ajtót és az asztalt és azokból készítették neki a koporsót. Igyekeztek, hogy mihamarabb összerakják ezekből, hogy eltemethessék a halottat abban, mivel már 3 napja halott volt ez az ember. Bementünk a házba, és megkérdeztük ott az embereket, hogy megnézhetnénk –e a holttestet. Azt mondták: „Persze.” Összehívták az egész családot, bementünk, majd lehúztam az illető arcáról a lepedőt. Abban a pillanatban, hogy megláttam az arcát, fölismertem az álmomból. Ugyanezt az embert láttam álmomban. Elkezdtem örvendezni, nevettem és imádkoztam.*

**SID**: Tudtad és tudtad!

***SURPRISE****: Tudtam és tudtam, hogy pont az fog történni, amit álmodtam és föl fog támadni.*

**SID**: És föltámadt?

***SURPRISE****: Igen! Ima közben elrikkantotta magát! Akkorát kiáltott, hogy együtt jött a széklettel és hatalmas bűz öntötte el a szobát. Nagyon büdös volt, azonban őt ez nem zavarta, nem szégyellte egyáltalán, annyira boldog volt, hogy él! Később a bizonyságában elmondta, hogy mialatt aludt, a sötétség erőivel viaskodott. A sötétség erői olyan helyre próbálták ráncigálni, ami tűzben égett és ő érezte egyre jobban és jobban a forróságot. Majd hirtelen látott egy hatalmas nagy fényt megjelenni és a sötétség erői azonnal elhagyták, ő pedig visszakerült a testébe és föltámadt.*

**SID**: Meséld el annak a hölgynek az esetét, akinek nem volt szemgolyója és kapott Istentől szemgolyókat és látott.

***SURPRISE****: Egy konferenciánk volt, ahol imádkoztunk ezért a hölgyért. Malawiban elég szokványos betegség, mely a szemet támadja meg úgy, hogy egyre kisebb és kisebb lesz, tehát összemegy, és az ember szeme kifolyik, tehát teljesen eltűnik az ember szemgolyója. Tehát imádkoztunk érte, egyáltalán nem volt szemgolyója egyik szemére sem. Ima után látszólag semmi nem történt. Azonban ahogy lefeküdt este aludni, álmában azt álmodta, hogy lát, és kiment és elkezdett énekelni. A bent lévő hölgyek kijöttek és azt mondták: „ó, ki hozott ki téged, hogy jöttél ki a házból egyedül?” Erre ő: „Nem, azt álmodom, hogy látok.” Erre ők: „Nem, nem álmodod, te tényleg itt vagy kint.” Azt mondta: „Nem álom, tényleg látok?” Két gyönyörű új szeme volt és tökéletesen látott.*

**SID**: Valakinek épp most gyógyult meg a lába. Tudjátok ő Afrikában él, és a Bibliában létező összes csodát látta már saját szemével megtörténni ott Afrikában. Meséld el az ételszaporítást!

***SURPRISE****: Ó, abban már rengetegszer volt részünk!*

**SID**: Hallottátok ezt? Rengetegszer! Annyira tetszik a gyermeki hite!

***SURPRISE****: Volt már részünk csirkeszaporításban, kenyérszaporításban...*

**SID**: Hányan voltak, akik jól laktak egyszer kenyérből?

***SURPRISE****: 2000-ben történt, amikor kaptunk egy csomag kenyeret. Mozambik déli részlb ekkor árvíz volt, és nekünk nem volt másunk, csak egyetlen csomag kenyerünk. Az embereket összegyűjtötték egy helyre, mely olyan volt, mint egy tábor, az árvíztől menekültek oda. Ezrek és ezrek gyűltek ott össze. Mi elkezdtük szeletenként kiosztani a kenyeret.*

**SID**: Mennyi kenyeretek is volt?

***SURPRISE****: Egyetlen csomaggal!*

**SID**: Egy csomaggal? Mekkora csomag?

***SURPRISE****: Kb. ekkora, azonban ezrek és ezrek voltak, akik jóllaktak belőle!*

**SID**: Láttad, ahogy több ezer ember jól lakott ebből az egyetlen csomag kenyérből?

***SURPRISE****: Pontosan! Egy csomag kenyérből! És a kenyér még azóta sem fogyott ki. Soha nem maradt abba.*

**SID**: Tehát még maradék is volt belőle?

***SURPRISE****: Sőt mi több, még mindig megvan és nem fogy ki a kenyér.*

**SID**: Az emberek egyáltalán felfogták, hogy mi történik?

***SURPRISE****: Sokan azt hitték, hogy biztos tele vagyunk kenyérrel, amit valahová elrejtettünk és mindig újabb és újabb kenyeret hozunk.*

**SID**: És te rendszeresen látsz ilyen típusú csodákat ott Afrikában?

***SURPRISE****: Pontosan! Olyan sokszor történt már ilyen!*

**SID**: Ha most imádkoznál a nézőinkért akik néznek bennünket akárhonnan, mi is élhetünk ilyen örömben, mint te, a nap 24 órájában?

***SURPRISE****: Nagyon is!*

**SID**: Megtennéd, hogy imádkozol most?

***SURPRISE****: Persze! Már azonnal! Atyám köszönöm, hogy jöhetünk most hozzád, és imádkozom most minden kedves nézőért és hallgatóért! A Jézus hatalmas nevében imádkozom, hogy hozd el a te örömödet, a nap mind a 24 órájára mindnyájuk számára! Az örökkévaló örömödet, azt a kitörő örömöt, mely ragályos. A Jézus nevében kihirdetem ezt az örömöt ezrekre, mindenkire, akik néznek, vagy hallgatnak bennünket, akárhol is vannak most! Öröm és szabadság! Örökkévaló öröm a Jézus nevében! Úgy érzem, hogy Isten föl akarja emelni az embereket és azt mondja most nekik: „Ne adjátok föl az álmaitokat!” Úgy érzem sokan elfelejtették már az álmaikat.*

**SID**: Tehát, hogy megújuljanak ezek az álmok és valóra váljanak! Imádkozz nagyon gyorsan!

***SURPRISE****: Igen. Most azonnal köszönöm Uram, hogy visszahozod mindazt, ami elveszett. A Jézus nevében, minden álom, mely még nem teljesült be eddig, teljesedjen be!*